open-index/open-wikipedia-markdown huggingface dataset:
Bryan Bickell

**Bryan Bickell** (s. 9. maaliskuuta 1986 Bowmanville, Ontario, Kanada) on kanadalainen entinen jääkiekkoilija, pelipaikaltaan laitahyökkääjä. Chicago Blackhawks varasi Bickellin varausnumerolla 41 vuonna 2004. Bickell on voittanut Stanley Cupin kolme kertaa Chicago Blackhawksin riveissä vuosina 2010, 2013 ja 2015. Hän lopetti uransa 31-vuotiaana MS taudin vuoksi. Hänen viimeisin edustamansa seura oli Carolina Hurricanes.

## Lähteet
* 
* 

### Viitteet

## Aiheesta muualla
Jousiammunnan maailmanmestaruuskilpailut 1958

**Jousiammunnan 19. maailmanmestaruuskilpailut** järjestettiin 20.-23. heinäkuuta 1958 Brysselissä, Belgiassa. Sekä miesten että naisten henkilökohtaiset kultamitalit menivät Ruotsiin. Miesten joukkuekilpailussa Suomi voitti ensimmäisen miesten kultamitalinsa jousiammunnan maailmanmestaruuskilpailuissa kautta aikain. Naisten joukkuekilpailun voitti Yhdysvallat.

## Miehet
### Henkilökohtainen






### Joukkuekilpailu






## Naiset
### Henkilökohtainen






### Joukkuekilpailu






## Lähteet
* Erola, Lasse: Tapsa - Tapio Rautavaaran elämä, s. 440-441 ()
* Pihlaja, Juhani: Urheilun Käsikirja ()
* Tauluammunnan mitalistit MM-kisoissa 
* Saksaksi (miesten kultamitalijoukkueessa eroa)
* The Pittsburgh Press 24. heinäkuuta 1958
* Naisten joukkueet Ranskaksi
* Miesten joukkueet Ranskaksi
* Fokus Urheilu 2
* http://www.bagskytteakademien.se/GamlaSkyttar/stigt.htm
* Urheilumme Kasvot 5, s. 306
Christian Sarramagna

**Christian Sarramagna** (s. 29. joulukuuta 1951) on ranskalainen jalkapallovalmentaja ja entinen hyökkääjä. 

## Ura pelaajana

Sarramagna edusti ammattilaisurallaan AS Saint-Étienneä ja Montpellier HSC:tä. Hän teki läpimurtonsa Saint-Étiennessä vuonna 1970 ja voitti seuran juniorijoukkueessa Coupe Gambardellan mestaruuden. Hän edusti seuraa sen menestyksekkäimpinä vuosina ja voitti Saint-Étiennen paidassa kolme perättäistä Ranskan mestaruutta 1974–1976. Eurokentillä Sarramagna oli mukana AS Saint-Étiennen hävitessä FC Bayern Münchenille Euroopan Cupin finaalissa kaudella 1975–1976. Kaikkiaan Sarramagna pelasi Saint-Étiennessä 162 ottelua, joissa hän viimeisteli 30 osumaa. Hän siirtyi Montpellier’hen 1979 ja lopetti ammattilaisuransa seurassa vuonna 1982.

Ranskan maajoukkueessa Sarramagna pelasi neljä A-maaottelua vuosina 1973–1976.

## Meriitit pelaajana

* Ranskan mestaruus (3): 1974, 1975, 1976
* Coupe de France: 1975
* Coupe Gambardella: 1970
* Euroopan Cupin hopeaa: 1976

## Ura valmentajana

Valmennusuransa Sarramagna aloitti vuonna 1982 amatöörijoukkue ES Graud du Roissa, jota hän edusti myös pelaajana. Hän toimi seuran pelaajavalmentajana kolme vuotta, kunnes siirtyi samaan tehtävään Pont Saint-Esprit’iin, jossa lopetti lopullisesti pelaajauransa vuonna 1987.

Vuonna 1990 Sarramagna palasi valmentajaksi vanhaan seuraansa AS Saint-Étienneen, jota hän luotsasi kahden kauden ajan. Parhaaksi tulokseksi jäi liigan 10:s sija kaudella 1991–1992. Saint-Étiennestä Sarramagna siirtyi FC Martigues'n peräsimeen ja nosti seuran kauden 1992–1993 päätteeksi liigaan. Yhden pääsarjakauden jälkeen Sarramagna jätti Martigues'n ja valmensi sen jälkeen CS Sedan Ardennesin ja FC Mulhousen joukkueita. Vuosina 1998–2000 Sarramagna toimi Malin maajoukkueen päävalmentajana.

Vuonna 2000 Sarramagnasta tuli Aviron Bayonnais’n päävalmentaja, ja hän luotsasi seuran debyyttikaudellaan CFA 2:n F-lohkon voittoon. Avironia Sarramagna luotsasi kuusi vuotta, kunnes palasi maaliskuussa 2006 Malin maajoukkuevalmentajaksi. Hän jätti tehtävänsä kuitenkin jo kesällä ja siirtyi FC Sèten päävalmentajaksi. Heinäkuussa 2007 Sarramagna siirtyi Sètestä La Berrichonne de Châteauroux’n valmennuskeskukseen tekniseksi johtajaksi. Helmikuussa 2008 hänestä tuli Châteauroux’n päävalmentaja. Hän sai potkut tehtävästään joulukuussa 2008.

Joulukuussa 2011 Sarramagna palasi valmennustehtäviin tunisialaisseura Club Sportif de Hammam-Lifin päävalmentajana. Huonojen tulosten vuoksi Sarramagna sai potkut seurasta heinäkuussa 2012.

Heinäkuussa 2014 Sarramagnasta tuli ranskalaisen amatöörijoukkue SO Choletais'n urheilutoimenjohtaja. Kesällä 2015 hänestä tehtiin myös seuran päävalmentaja. Hän sai potkut tehtävistään tammikuun alussa 2016.

## Meriitit valmentajana

* CFA2 Group F: 2003
* Ligue 2n hopeaa: 1993

## Lähteet
Kahovskaja

**Kahovskaja** () on Moskovan metron yhdestoista linja. Linja avattiin 11. elokuuta 1969 ja erotettiin omaksi linjakseen Zamoskvoretskaja-linjasta 11. elokuuta 1995.

Linjan pituus on 3,3 kilometriä ja siinä on kolme asemaa.

## Asemat
*Kaširskaja (Каширская), vaihtomahdollisuus Zamoskvoretskaja-linjalle
*Varšavskaja (Варшавская)
*Kahovskaja (Каховская), vaihtomahdollisuus Serpuhovsko-Timirjazevskaja-linjan asemalle Sevastopolskaja
Yanic Truesdale

**Yanic Truesdale** (s. 17. maaliskuuta 1970 Montreal, Quebec, Kanada) on kanadalainen näyttelijä televisiosarjassa *[[Gilmoren tytöt]]*.

## Lähteet

* Yanic Truesdale movies, photos, movie reviews, filmography, and biography - AllMovie
Rönsyliljat

**Rönsyliljat** (*Chlorophytum*) on runsaslajinen kasvisuku parsakasvien heimossa. Siihen kuuluu 200 lajia, joita esiintyy alkuperäisenä vanhan maailman tropiikissa.

Eräät rönsyliljalajit, erityisesti kirjorönsylilja (*Chlorophytum comosum*) ja viherrönsylilja (*Chlorophytum capense*), ovat yleisiä huonekasveja. Ne kasvattavat pitkistä, kapeista, vihreistä ja joskus juovikkaista lehdistä muodostuvan ruusukkeen. Niiden kukat ovat valkoisia ja tähdenmuotoisia. Rönsylilja lisääntyy suvuttomasti kukintoperiin kehittyvistä rönsytaimista.

## Lajeja
* päikerönsylilja (*Chlorophytum amaniense*)
* tupasrönsylilja (*Chlorophytum bichetii*)
* viherrönsylilja (*Chlorophytum capense*)
* kirjorönsylilja (*Chlorophytum comosum*)
* pulskarönsylilja (*Chlorophytum macrophyllum*)
* madagaskarinrönsylilja (*Chlorophytum madagascariense*)
* kielirönsylilja (*Chlorophytum sparsiflorum*)

## Lähteet
*  

### Viitteet

## Aiheesta muualla
* Finto: Kassu – Kasvien suomenkieliset nimet: Rönsyliljat (''Chlorophytum'')
* ITIS: ''Chlorophytum'' 
* United States Department of Agriculture (USDA): ''Chlorophytum'' 
* Flora of China: ''Chlorophytum'' 


Tiedosto:Starr 080117-1516 Chlorophytum comosum.jpg|Kirjorönsyliljan lehtiä.
Tiedosto:2006-12-09Chlorophytum07-03.jpg|Kirjorönsyliljan kukka.
Tiedosto:Chlorophytum macrophyllum BotGardBln07122011D.jpg|Pulskarönsylilja (*Chlorophytum macrophyllum*).
Juho Karjalainen

**Juho Vihtori Karjalainen** (s. 15. maaliskuuta 1947 Säräisniemi) on suomalainen taidegraafikko ja kuvataiteilija. Hänen töitään oli ensi kerran julkisesti esillä Teiniliiton taidepäivillä Lahdessa vuonna 1966 ja jury-näyttelyiden osalta Oulussa vuonna 1969.

Karjalainen opiskeli Suomen Taideakatemian koulussa vuosina 1970–1974 ja suoritti grafiikan jatko-opintoja Lontoossa vuonna 1974.

Suurilla alastontutkielmilla on Karjalaisen tuotannossa merkittävä osa. Teoksissaan hän esittää ihmishahmot useimmiten katsojaan nähden selin päin kääntyneinä ja pelkistettyinä liioista yksityiskohdista. Selän ja vartalon suurista muodoista syntyy teosten keskeinen, maisemallinen elementti, jonka yksityiskohdissa on tuotu esiin valon ja varjon lankeaminen eri tavoin. Ulkoisesti niukka aiheen käsittelytapa näkyy myös Karjalaisen pelkistetyissä maisematutkielmissa.

Karjalainen on käyttänyt grafiikassaan erityisesti akvatinta-etsaustekniikkaa ja piirustuksissaan punaliitua. Hänen maalauksellista akvatintatekniikkaansa on luonnehdittu virtuoosimaiseksi ja silti samalla vaivattoman oloiseksi. Karjalaisen merkittäviin julkisiin töihin kuuluu Vantaan Rekolan kirkon alkuperäisen alttaritaulun toteutus teoksella *Valo*, joka on sittemmin siirretty kirkon toiseen seurakuntasaliin.

Karjalainen oli Keski-Suomen läänintaiteilija vuosina 1978–1980 ja taiteilijaprofessorina viisivuotiskauden 2005–2010. Läänintaiteilijana toimiessaan hän aloitti Jyväskylän kaupungin grafiikan pajan toiminnan. Karjalaiselle on myönnetty kuvataiteen valtionpalkinto vuonna 1979 ja Pro Finlandia -mitali vuonna 2010.

## Lähteet
* 
* 
* 
* 

## Aiheesta muualla
*
Filjovskaja

**Filjovskaja** () on Moskovan metron neljäs linja. Linja avattiin 15. toukokuuta 1935.

Linjan pituus on 14,7 kilometriä ja siinä on 13 asemaa. Linja haarautuu Kijevskaja-asemalta kahdelle eri reitille.

## Asemat

* Aleksandrovski sad (Александровский сад), vaihtomahdollisuus Sokolnitšeskaja-linjan asemalle Biblioteka imeni Lenina, Arbatsko-Pokrovskaja-linjan asemalle Arbatskaja ja Serpuhovsko-Timirjazevskaja-linjan asemalle Borovitskaja
* Arbatskaja (Арбатская)
* Smolenskaja (Смоленская)
* Kijevskaja (Киевская), vaihtomahdollisuus Arbatsko-Pokrovskaja-linjan Kijevskaja-asemalle ja Koltsevaja-linjan Kijevskaja-asemalle
** Vystavotšnaja (Delovoi tsentr) (Выставочная (Деловой центр))
** Meždunarodnaja (Международная)
* Studentšeskaja (Студенческая)
* Kutusovskaja (Кутузовская)
* Fili (Фили)
* Bagrationovskaja (Багратионовская)
* Filjovski park (Филёвский парк)
* Pionerskaja (Пионерская)
* Kuntsevskaja (Кунцевская), vaihtomahdollisuus Arbatsko-Pokrovskaja-linjalle

## Lähteet

## Aiheesta muualla
Miekkailun maailmanmestaruuskilpailut 1994

**Miekkailun maailmanmestaruuskilpailut 1994** pidettiin Ateenassa, Kreikassa. Miehet ja naiset kilpailivat floretilla ja kalvalla sekä henkilökohtaisesti että joukkueena. Lisäksi miehet ottelivat säilällä.

## Mitalistit

## Lähteet
* *FIE Tulokset
Michael Dixon

**Michael "Mike" Dixon** (s. 21. marraskuuta 1962 Kingussie, Ylämaa, Skotlanti) on brittiläinen maasto- ja ampumahiihtäjä. Hän edusti aktiiviurallaan Lochaber Athletic Clubia ja 35 Engineer Regiment Hamelnia. Hän on palvellut Britannian asevoimissa Hamelnissa, Saksassa.  

Dixon sijoittui Sarajevon olympialaisissa 1984 maastohiihdon 15 kilometrillä 60:nneksi ja viestissä 14:nneksi. Viisissä seuraavissa talviolympialaisissa hän kilpaili ampumahiihdossa. Hän sijoittui Calgaryssa 1988 20 kilometrillä ja viestissä 13:nneksi sekä 10 kilometrillä 21:nneksi. Albertvillessä 1992 hän oli 20 kilometrillä 12:s, viestissä 18:s ja 10 kilometrillä 60:s. Lillehammerissa 1994 hän sijoittui viestissä 17:nneksi ja 20 kilometrillä 54:nneksi, Naganossa 1998 20 kilometrillä 33:nneksi ja 10 kilometrillä 47:nneksi sekä Salt Lake Cityssä 2002 viestissä 19:nneksi, 10 kilometrillä 74:nneksi ja 20 kilometrillä 79:nneksi. 

Dixon osallistui ampumahiihdon MM-kilpailuihin 1987–2001. Hän sijoittui 10 kilometrillä parhaimmillaan 41:nneksi Lahdessa 1991, 20 kilometrillä 12:nneksi Minskissä 1990, takaa-ajossa 42:nneksi Pokljukassa 1998, viestissä 13:nneksi Lake Placidissa 1987 ja Feistritzissä 1989 sekä joukkuekilpailussa yhdeksänneksi Novosibirskissä 1992.

Dixon sijoittui maailmancupin osakilpailussa parhaimmillaan 12:nneksi Minskin MM-normaalimatkalla 1990, Albertvillen normaalimatkalla kaudella 1990–1991 sekä Novosibirskin pikakilpailussa ja Albertvillen olympiakisassa kaudella 1991–1992.

## Lähteet
Matti Vainikainen

**Erkki Matti Vainikainen** (5. kesäkuuta 1925 Viipuri – 8. heinäkuuta 2011 Helsinki) oli suomalainen taidemaalari.

Vainikaisen vanhemmat olivat kirjailija, kaupunginsihteeri Veikko Vainikainen ja Tyyni Vuorensola. Vainikainen opiskeli 1940-luvulla Vapaassa taidekoulussa opettajinaan muun muassa Unto Pusa, Yrjö Verho, Sam Vanni ja Sigrid Schauman. Myöhemmin hän täydensi opintojaan Ranskassa (1952–1954) ja Espanjassa (1985).

Vainikaisen teokset ovat useimmiten voimakasvärisiä figuratiivisia maalauksia, joiden aihemaailma käsittää muun muassa ihmisiä ja kaupunkitiloja, yleensä hyvin elävinä kohtauksina. Tyylisuunnaltaan Vainikainen tunnetaan ehkä parhaiten kubistina ja aiheiltaan "Helsinki-maalarina". Hänen myöhempään tuotantoonsa tulivat mukaan myös abstrakti ekspressionismi ja jossain määrin surrealismikin.

Vainikainen oli myös aktiivinen kirjoittaja. Kaunokirjallisuuden saralla hän sai julkaistuksi jännitysromaanin *Kohtalon monet sormet*, mutta hän kirjoitti myös runoja. Lisäksi hän kirjoitti säännöllisesti taidepoliittisia kannanottoja alan lehtiin ja piti Kuluttaja-lehdessä *Taiteen tarhasta* -kolumnipalstaa. Opettajana Vainikainen toimi Helsingin kaupungin työväenopistossa 17 vuoden ajan. Opetustyönsä tueksi hän kirjoitti kansalais- ja työväenopistojen liiton julkaisusarjassa sekä piirustuksen opaskirjan että akvarellimaaluksen ensimmäisen suomalaisen käsikirjan, jotka kumpikin julkaistiin kaksiosaisina laitoksina.
 
Vainikaisen puolisoina olivat taidemaalarit Eila Gardemeister ja Kaarina Korja. Vuonna 1982 Vainikainen palkittiin Pro Finlandia -mitalilla. Hän sai valtion ylimääräisen taiteilijaeläkkeen toukokuusta 1987 alkaen.

## Kirjallisia teoksia
*Vainikainen Matti 1967. *Kohtalon monet sormet* (romaani). Porvoo, Helsinki: WSOY.
* 
* 
*Vainikainen Matti 1981: *Maalauksen opas I–II*. KTOL – Kansalais- ja työväenopistojen liitto ry.

## Lähteet
*Matti Vainikainen. Muistokirjoitus (hs.fi)
*Kuvataiteilijamatrikkeli
### Viitteet
Alfonso III

**Alfonso III** tarkoittaa seuraavia henkilöitä:

* Alfonso III, Asturian eli Leónin kuningas vuosina 866–910
* Alfonso III, Portugalin kuningas vuosina 1248–1279
* Alfonso III, Aragonian kuningas vuosina 1285–1291
* Alfonso III d’Este, Modenan ja Reggion herttua vuosina 1628–1629.
Ansermet

**Ansermet** on muun muassa seuraavien henkilöiden sukunimi:

* Auguste Ansermet (1885–1976), sveitsiläinen insinööri
* Ernest Ansermet (1883–1969), sveitsiläinen kapellimestari
* Michel Ansermet (s. 1965), sveitsiläinen pistooliampuja
Café Hawelka

**Café Hawelka** kuuluu Itävallan pääkaupungin Wienin wieniläisiin kahviloihin. Se sijaitsee osoitteessa Dorotheergasse 6.

Café Hawelkan avasivat vuonna 1939 Leopold (1911–2011) ja Josefine Hawelka (1913–2005), joilla jo aiemmin vuodesta 1936 oli ollut Bäckerstrassella kahvila Kaffee Alt Wien ja toukokuusta 1939 Dorotheergassella Café Ludwig. Toisen maailmansodan aikana 1939–1945 Café Hawelka oli suljettu ja Saksan sotilashallinnon käytössä.

Itävallan itsenäistyttyä liittoutuneiden miehitysvallasta 1955 kahvilasta kehittyi kirjailijoiden ja kriitikoiden kohtaamispaikka, jonne kerääntyivät sellaiset nimet kuin Heimito von Doderer, Albert Paris Gütersloh ja Hans Weigel. Kun Café Herrenhof suljettiin 1961, Hawelkaan siirtyivät myös muut taiteilijat ja siitä tuli aikansa wieniläisen taidemaailman tärkein kohtaamispaikka. Sen kantavieraita ovat olleet muun muassa H. C. Artmann, Konrad Bayer, Ernst Fuchs, Friedensreich Hundertwasser, Rudolf Hausner, Wolfgang Hutter, Helmut Qualtinger, Gerhard Rühm ja Oskar Werner. Kahvilan loistonpäivät taiteilijakahvilana olivat 1960- ja 1970-luvulla.

## Lähteet

## Kirjallisuutta
* Franz Hubmann: *Café Hawelka. Ein Wiener Mythos*. Christian Brandstätter, Wien 2001, 
* Sonja Moser: *Das Hawelka. Geschichte & Legende*. Pichler, Wien 2009, 

## Aiheesta muualla
* Café Hawelkan sivusto
Punamölyapina

**Punamölyapina** (*Alouatta seniculus*) on yksi Etelä-Amerikan suurimmista apinoista. Punamölyapinat ovat kovaäänisiä, ja niiden huuto kuulostaa enemmän ison kissapedon karjunnalta kuin muiden kädellisten ääntelyltä. Punamölyapinan huuto on yleensä pitkää, käheähköä ja korkeudeltaan vaihtelevaa.

Punamölyapinan pituus on 65–76&nbsp;cm ja paino 4,4–6,5&nbsp;kg. Yleensä koiras on isompi kuin naaras.

Punamölyapinaa tavataan alankojen sademetsistä, kuivista metsistä, Andien pilvimetsistä, Kolumbian itäisten tasankojen galleriametsistä, mangrovesoilta ja *[[várzea]]*-metsistä. Kolumbian lisäksi elinalue ulottuu Brasilian Amazonasiin, Ecuadoriin, Peruun, Venezuelaan ja Trinidadin saarelle.

## Ravinto
Punamölyapina syö enimmäkseen lehtiä. Myös pähkinät, siemenet, pikkueläimet ja hedelmät ovat sen ravintoa.

## Lähteet

## Aiheesta muualla
*ITIS: Alouatta seniculus
Tulilatva

**Tulilatva** (*Kalanchoe blossfeldiana*, *Kalanchoë blossfeldiana*) on huonekasvina käytettävä mehikasvi. Se on peräisin Itä-Afrikasta ja Madagaskarilta.

## Ulkonäkö
Tulilatvalla on mehevät, kiiltävät lehdet. Sen kukat koostuvat neljästä terälehdestä ja voivat olla väriltään punaisia, valkoisia, violetteja tai keltaisia. Kukinnot ovat runsaskukkaisia terttuja. Tulilatvoja myydään usein valmiiksi kukkivana, lyhyen aikaa säilytettävänä ruukkukasvina.

## Lähteet

## Aiheesta muualla
*ITIS: ''Kalanchoe blossfeldiana'' 
*United States Department of Agriculture (USDA): ''Kalanchoe blossfeldiana''
Paul McCartney (kirja)

**Paul McCartney** () on Howard Sounesin kirjoittama Beatles-muusikko Paul McCartneyn elämäkerta. Sen on suomentanut Sami Heino ja kustantanut vuonna 2011 Otava.

Sounes on aiemmin kirjoittanut elämäkerrat muun muassa Bob Dylanista ja Charles Bukowskista. 

## Suomennos

*[[Turun Sanomat|Turun Sanomien]]* kriitikko Matti Komulainen luonnehti teoksen suomennosta syväteräväksi ja moniulotteiseksi, *[[Helsingin Sanomat|Helsingin Sanomissa]]* Tommi Uschanov kuitenkin kirjoitti, että kirjan suomennos on pöyristyttävän huono. Jaakko Yli-Juonikas kirjoitti lehdessä julkaistun vastineen, jossa hän oikaisi Uschanovin väitteitä.

## Lähteet
Nekalan koulu

**Nekalan koulu** on entinen alakoulu Tampereen Nekalassa. Vuonna 1931 valmistunut koulurakennus edustaa arkkitehtuuriltaan aikakautensa mukaan funktionalismia. Nekalan koulussa toimi peruskoulun ala-aste eli opetusluokat 1–6. Elokuussa 2012 koulu siirtyi osaksi Tampereen normaalikoulua, kun peruskoulun alaluokat kattanut Tampereen yliopiston Hämeenlinnan normaalikoulu muutti Tampereelle. Tällöin koulun nimeksi muutettiin *Tampereen yliopiston normaalikoulun Nekalan koulutalo*. Sittemmin normaalikoulu siirsi opetustoimintansa pois Nekalan koulurakennuksesta läheiseen normaalikoulun rakennukseen sisäilmaongelmien vuoksi. Alkuvuodesta 2026 peruskorjattuihin tiloihin avataan Nekalan kulttuurikeskus. 

## Lähteet

## Aiheesta muualla
* Koulun kotisivut
*  Nekalan kansakoulun lopullinen rakennussuunnitelma valmistunut. Nelikerroksisen koulutalon rakennuskustannukset 3,7 milj. markkaa, Aamulehti, 22.02.1930, nro 51, s. 4, Kansalliskirjaston digitaaliset aineistot
Jääpallon SM-sarja 1952

**Jääpallon Suomen Palloliiton mestaruudesta 1952** pelasi 16 joukkuetta jaettuna kahteen lohkoon. Lohkovoittajat selvisivät loppuotteluun ja toiseksi sijoittuneet pelasivat pronssiottelun. Seuraavaksi kaudeksi sarja supistettiin yksilohkoiseksi, jolloin molempien lohkojen neljä viimeistä joukkuetta putosivat Suomensarjaan. Suomen jääpallomestaruus ratkaisiin liittojen Palloliitto ja Työväen Urheiluliitto mestareiden välisessä loppuottelussa.

Länsilohkossa OPS oli selvä voittaja, mutta muiden joukkueiden kesken oli tasaista. Joukkueilla oli mahdollisuus joko selvitä pronssiotteluun tai pudota suomensarjaan. Pronssiotteluun selvisi lopulta HIFK, vain yhden pisteen erolla parhaasta putoajasta OLS:sta. VIFK ja HJK olivat maalieron turvin OLS:aa parempia ja säilyttivät sarjapaikkansa. OLS:n lisäksi länsilohkosta putosi toinen oululaisseura OPP. Porin Kärpille ja viipurilaistaustaiselle Tampereen Ilves-Kissoille kausi pääsarjassa oli viimeinen.

Itälohkossa JMP oli yllättää suurimmat suosikit WP-35:n ja Veiterän, mutta jäi lopulta maalieron turvin kolmanneksi. Loppuotteluun meni lohkovoittajana WP-35. Lahden Reipas oli lohkon neljäs ja viimeinen sarjapaikkansa säilyttäjä. Sarjasta putosivat tuleva mahtiseura KUV, kouvolalainen KUP, viimeistä kertaa pääsarjassa pelannut YVPS, sekä helsinkiläisseura Viipurin Sudet, jolle kausi pääsarjassa jäi viimeiseksi.

Pronssiottelussa Veiterä voitti HIFK:n 5-0. Loppuottelussa WP-35 voitti OPS:n 3-2, ja voitti näin seitsemännen jääpallomestaruutensa.

## Palloliiton mestaruussarja
### Länsilohko

### Itälohko

### Pronssiottelu

### Loppuottelu
9.maaliskuuta 1952 Eläintarhan kenttä, Helsinki

WP-35:n mestarijoukkue: Eino Ropponen, Pekka Kettunen, Yrjö Jussila, Kauko Rämö, Martti Nyyssönen, Unto Kärkkäinen, Kauko Tukiainen, Leo Huupponen, Vilho Kanniainen, Jaakko Helenius ja Niilo Immonen.

### Lopulliset sijoitukset

Lohkojaon purkamisen vuoksi sarjasta putosi peräti 8 joukkuetta. Sarjaan nousivat Borgå Akilles ja Seinäjoen Palloseura.

## TUL:n mestaruussarja

### Loppuottelu

TuPy:n mestarijoukkue: Rainer Suojanen, Jukka Leino, Esko Heikkinen, Kalevi Lehtovirta, Pauli Vahtonen, Pentti Saari, Pertti Kärki, Reino Koskinen, Reino Suojanen, Pertti Laaksonen ja Rainer Forss.

## Liittojen välinen mestaruusottelu

## Lähteet

* Juhani Pihlaja: Palloilun SM-kilpailut ()
* Pekka Anttinen: Vuosisata jääpalloa, 2011
* TUL:n toimintakertomus 1952 
* Suomen Palloliiton toimintakertomus 

### Viitteet
Leopold Hawelka

**Leopold Hawelka** (11. huhtikuuta 1911 Mistelbach, Niederösterreich – 29. joulukuuta 2011 Wien, Itävalta) oli maineikkaan wieniläisen kulttuurikahvilan Café Hawelkan perustaja yhdessä vaimonsa Josefine Hawelkan kanssa.

## Lähteet
Boro Primorac

**Boro Primorac** (s. 5. joulukuuta 1954) on bosnian kroaatti jalkapallovalmentaja ja entinen puolustaja.  

## Ura pelaajana

Primorac aloitti pelaajauransa synnyinkaupunkinsa Mostarin ykkösseuran FK Veležin takalinjoilla vuonna 1972. Hänestä kehittyi seuran avainpelaajiin kuulunut toppari, joka nousi Veležin vuosinaan myös Jugoslavian maajoukkueeseen. Jugoslavian liigamestaruus Primoracilta jäi seurassaan saavuttamatta ja parhaimmillaan tuloksena oli mestaruushopeaa 1973 ja 1974. Lisäksi Primorac pelasi Velež Mostarin kanssa Mitropa Cupin loppuottelussa 1976 ja UEFA Cupin puolivälierissä 1974–1975.

Vuonna 1978 Primorac siirtyi HNK Hajduk Splitiin, jossa voitti ensimmäisellä kaudellaan kauan kiertäneen Jugoslavian mestaruuden. Toista kertaa mestaruutta ei tullut, vaikka Primorac uurasti Hajduk Splitin paidassa 283 liigaottelussa. Eurokentillä Hajduk Split eteni Primoracin aikana Mestarien liigan puolivälieriin kaudella 1979–1980.

Viiden Hajduk-kauden jälkeen Primorac siirtyi pelaamaan Ranskaan, jossa edusti LOSCia ja AS Cannesia, kunnes lopetti pelaajauransa vuonna 1990. Primorac työskenteli Wengerin valmennustiimissä 11 vuotta, kunnes jätti ranskalaisvalmentajan lähdettyä seuran kesällä 2018.

Elokuussa 2019 Primorac palasi pelaajaurallaan edustamansa Hajduk Splitin palvelukseen, kun hänet nimettiin seuran junioriakatemian johtoon. Marraskuussa 2020 Primoracista tuli Hajduk Splitin päävalmentaja. Hänet korvattiin kuitenkin Paolo Tramezzanilla jo tammikuussa 2021, kun Hajdukin tulokset eivät vastanneet odotuksia.

## Meriitit valmentajana

* Englannin mestaruus (3): 1998, 2002, 2004 (apuv.)
* FA Cup (7): 1998, 2002, 2003, 2005, 2014, 2015, 2017 (apuv.)

## Muuta

Primorac on kielinero, joka puhuu sujuvasti yhdeksää kieltä (kroatia, makedonia, ranska, japani, englanti, saksa, espanja, portugali, italia).

Hänen poikansa Jure on myös jalkapalloilija.

## Lähteet
Bernat Sola

**Bernat Sola Pujol** (s. 5. syyskuuta 1965 Mataró, Espanja) on espanjalainen uransa lopettanut mäkihyppääjä. Hän edusti aktiiviurallaan Matar UEC Mataro -seuraa.

Sola sijoittui Sarajevon olympialaisissa 1984 normaalimäessä 55:nneksi ja suurmäessä 50:nneksi sekä Calgaryssa 1988 normaalimäessä 57:nneksi ja suurmäessä 51:nneksi. MM-kilpailuissa hän oli Seefeldissä 1985 normaalimäessä 34:s ja suurmäessä 51:s, Oberstdorfissa 1987 normaalimäessä 66:s ja suurmäessä 65:s sekä Lahdessa 1989 normaalimäessä 51:s ja suurmäessä 45:s. Lentomäen MM-kilpailuissa hän sijoittui 48:nneksi Vikersundissa 1990.

Sola saavutti kaksi maailmancup-pistettä sijoituttuaan 14:nneksi Sapporon normaalimäen kilpailussa tammikuussa 1987. Maailmancupin kokonaiskilpailussa hän sijoittui kaudella 1986–1987 78:nneksi.

## Lähteet
The Big Bounce – huijaus Havaijilla

**The Big Bounce – huijaus Havaijilla** on vuonna 2004 ensi-iltansa saanut rikoskomedia, joka perustuu Elmore Leonardin romaaniin *The Big Bounce*. Elokuvan on ohjannut George Armitage. Elokuva oli taloudellinen floppi ja sai rajua kritiikkiä.

## Juoni
Elokuva kertoo Jack Ryanista (Owen Wilson) joka ajelehtii ympäriinsä, ja viettää rikollista elämää. Hän muuttaa Hawaijille jossa saa töitä rakennuksilta, mutta saa pian potkut aiheutettuaan hankaluuksia ja hänen pomonsa (Gary Sinise ja Charlie Sheen) sanovat hänelle että hänen olisi parempi poistua saarelta. Hän saa uuden työpaikan ja majoituksen paikalliselta tuomarilta (Morgan Freeman), mutta jonkin ajan kuluttua hän on taas pahoilla teillä ja tapaa Nancyn (Sara Foster) johon ihastuu.

## Näyttelijät

Lähde: 

## Lähteet

## Aiheesta muualla
*
Matti Nives

**Matti Henrik Nives** (s. 1980 Helsinki) on suomalainen DJ, tuottaja, promoottori, toimittaja ja tiedottaja. Koulutukseltaan hän on filosofian maisteri, pääaineena englannin kieli. Nives perusti vuonna 2006 Jyväskylässä toimineen Somethin’ Else -klubin, joka keskittyi jazz-, funk- afrobeat- ja latin-musiikkiin. hän myös toimi klubin vakituisena DJ:nä.

Myöhemmin Nives on toiminut muun muassa Suomen Jazzliiton tuottaja-tiedottajana, Flow Festivalin tiedottajana sekä ohjelmaryhmän jäsenenä sekä We Jazz -klubin järjestäjänä ja DJ:nä. Hän on kulttuuriyritys We Jazz Oy:n toimitusjohtaja, jonka talliin kuuluvat muun muassa Timo Lassy Band sekä Jo Stance.

Nives toimitti Bassoradion *Lauantaijatsit*-ohjelmaa vuodesta 2009 kevääseen 2013 asti. Heinäkuussa 2013 Nives ja rumpalina tunnettu Teppo Mäkynen aloittivat uuden *Jazz kiinnostaa* -radio-ohjelman Radio Helsingissä. 

Nives sai lokakuussa 2011 Yleisradion Jazzradion antaman Varjo-Yrjö -tunnustuksen työstään suomalaisen jazzkulttuurin hyväksi.

## Lähteet
László Fischer

**László Fischer** on unkarilainen mäkihyppääjä, joka kilpaili maailmancup-tasolla vuosina 1979–1988.

Fischer sijoittui Seefeldin MM-kilpailuissa 1985 normaalimäessä 43:nneksi ja suurmäessä 46:nneksi sekä Oberstdorfissa 1987 normaalimäessä 65:nneksi ja suurmäessä 61:nneksi.

Fischer saavutti urallaan neljä maailmancup-pistettä sijoituttuaan 12:nneksi Lake Placidin normaalimäen kilpailussa joulukuussa 1984. Hän sijoittui kaudella 1984–1985 maailmancupin kokonaiskilpailussa 64:nneksi. Joulukuussa 1981 hän sijoittui mäkiviikon Oberstdorfin osakilpailussa 19:nneksi.

## Lähteet
Astri Nakkila

**Astri Elise Nakkila** (17. heinäkuuta 1902 Savonlinna – 24. huhtikuuta 1984 Savonlinna) oli suomalainen runoilija, joka käytti kirjailijanimeä **Anja Raito**.

## Teoksia
Nimellä *Anja Raito*:
* *Kätketty päivä* : runoja. WSOY 1945

## Lähteet
*
Showturk

**Showturk** on turkkilainen television viihdekanava. Kanava näkyy Suomessa DNA Welhon kaapelitelevision
kautta ja on Suomessa maksullinen kanava.  

## Lähteet
* Showturk ja muut turkkilaiset kanavat DNA Welhon sivuilla
* Showturkin kotisivut
Kirveskala

**Kirveskala** tai vanhemmalta nimeltään **kirvesahevn** (*Mene maculata*) on piikkimakrillikaloihin kuuluva kalalaji, jota tavataan indopasifiselta merialueelta. Eräät tutkijat ovat kuitenkin ehdottaneet sen siirtämistä omaan lahkoonsa Meniformes. Se on ainoa elossa oleva laji **kirveskalojen** heimossa (Menidae).

## Koko ja ulkonäkö
Kirveskala voi kasvaa noin 20&ndash;30&nbsp;cm pitkäksi. Se on litteä ja muistuttaa ruumiinrakenteeltaan kolmiomaista kiekkoa. Kalan selkäevä on pitkä ja nuorella kalalla on selkäevässä myös piikkejä. Peräevä ja vatsaevät ovat myös hyvin pitkät. Pyrstöevä on kirvesahvenella selkeästi haarautunut. Kirveskalat kykenevät työntämään leukojaan ulospäin. Lajin suomut ovat pienikokoiset ja väriltään se on selästään sininen ja vatsastaan hopeanvalkoinen. Kirveskalan kyljessä on kylkiviivan ylä- ja alapuolella muutama rivi tummia pilkkuja. Evät ovat väriltään harmahtavat.

## Levinneisyys ja elintavat
Kirveskalaa tavataan indopasifiselta merialueelta ja sen levinneisyys ulottuu Afrikan itärannikolta Tyynellemerelle Australiaan ja Japaniin asti. Kala elelee parvissa tyypillisesti lähellä merenpohjaa mannerjalustoilla aina 200 metrin syvyyteen merenpinnasta. Kirveskala on mereinen kala, mutta toisinaan sitä tavataan myös jokien suistoista. Lajin ravintoa ovat pienet selkärangattomat eläimet. Kirveskala on hyvä ruokakala ja paikoitellen Aasiassa sitä kalastetaan trooleilla. Kirveskalaa myydään sekä tuoreena että kuivattuna.

## Lähteet
Ursa Aspegren

**Anja Adéle Aspegren**, kirjailijanimi **Ursa Aspegren** (28. toukokuuta 1917 Kemi – 31. tammikuuta 1990 Kemi) oli suomalainen lasten- ja nuortenkirjailija.

## Teoksia
* *Vempelikeetus ja tasapaksut*. Tammen tyttöjen sarja 1. Tammi 1948
* *Oikeita ja vääriä ämmiä*. Karisto 1956
* *Sininen seikkailu*. Nuorten vaakunakirjasto 7. Karisto 1958
* *Samanlaisin palkitaan*. Karisto 1971

## Lähteet
* 

### Viitteet
Elsa Grashorn

**Elsa Mathilda Grashorn** (2. toukokuuta 1888 Helsinki – 5. tammikuuta 1973 Helsinki) oli suomalainen kirjailija.

## Teoksia
* *Unten maja : romaani : Westfalilaiselle ystävättärelleni omistettu*. Kustannus Oy Kirja, Helsinki 1919
* *Maarja*. Kodin lehti, Uusikaupunki 1927
* *Nikodemus Johanneksenpojan elämä : tarina todellisuudesta*. Kirja, Helsinki 1930
* *Laiva on lastattu - Uuraan salmella : Muistelmia Ravansaarelta* ; kuv. Antti Nieminen. Tekijä, Helsinki 1969

## Lähteet
*
Budesonidi

**Budesonidi** on tulehdusta hoitava lääkeaine, jota käytetään pääasiallisesti astman oireiden ennaltaehkäisyyn. Se kuuluu glukokortikosteroidien lääkeryhmään. Budesonidi ei β<sub>2</sub>-agonistin (esim. salbutamoli) tapaan pysäytä jo alkanutta astmakohtausta , koska sillä ei ole ahtautuneita keuhkoputkia laajentavaa vaikutusta.

Budesonidi voidaan annostella mm. jauheena inhalaattorin avulla.

## Lähteet

## Aiheesta muualla
*Kyoto Encyclopedia of Genes and Genomes (KEGG): Budesonide 
*ChemBlink: Budesonide
Risto Nivari

**Risto Johannes Nivari** (sukunimi vuoteen 1933 *Arola* ; 25. tammikuuta 1913 Mietoinen – 19. heinäkuuta 1990 Helsinki) oli helsinkiläinen rovasti, kirkon perheterapian uranuurtaja ja aforismikirjailija.

Nivari tuli ylioppilaaksi 1933 Turun suomalaisesta yhteiskoulusta. Teologian erotutkinnon hän suoritti 1938 Helsingin yliopistossa. Nivari työskenteli pappina Suomen Luterilaisessa Evankeliumiyhdistyksessä ja Kallion seurakunnassa sekä uskonnon opettajana Helsingissä. 

Sodan aikana Nivari toimi rintamalla sotilaspappina. Hänen kolme veljeään kaatuivat sodassa. Aimo ja Kuno Nivari kaatuivat samana päivänä talvisodan lopulla 13. helmikuuta 1940. Kolmas veli, Kosti, kaatui Itä-Karjalassa tarkka-ampujan luotiin syyskuussa 1941. Risto Nivari siunasi hänet syyskuun lopussa Mietoisten sankarihautausmaalle. 

Suoritettuaan Therapeia-säätiössä psykoterapeutin tutkinnon hän teki elämäntyönsä perheterapeuttina kirkon perheasiain neuvottelukeskuksessa seurakuntien perheterapian kehittäjänä ja uranuurtajana. Nivari toimi Helsingin evankelisluterilaisten seurakuntien perheasiain neuvottelukeskuksen johtajana vuodesta 1957 lähtien. Hän otti työssään rohkeasti ja näkyvästi kantaa perhepolitiikkaan.

Kirjallisessa tuotannossaan Risto Nivari oli kirkollinen kapinoitsija ja pyrki jatkuvasti kyseenalaistamaan luterilaista oikeaoppisuutta. Nivari oli etsivä ja epäilevä pohdiskelija, ja hän kilpaili suomalaisen pappisaforistiikan kärkisijasta.

## Teoksia
* *Pienuutta piilossa : aforismeja*. WSOY 1956
* *Avaimella suljettu*. WSOY 1965
* *Murrettu sinetti : mietteitä*. WSOY 1987

## Lähteet
* 
* Nivari Yleisradion keskusteluohjelmassa 18.3.1965

### Viitteet
László Gellér

**László Gellér** (s. 5. elokuuta 1944 Tótkomlós, Békés) on unkarilainen mäkihyppääjä. Hän edusti aktiiviurallaan Budapest Honvéd -seuraa.

Gellér sijoittui Innsbruckin olympialaisissa 1964 normaalimäessä 42:nneksi ja suurmäessä 34:nneksi. Grenoblessa 1968 hän oli normaalimäessä 34:s ja suurmäessä 19:s. Hän osallistui Keski-Euroopan mäkiviikolle vuodenvaihteesta 1961–1962 vuodenvaihteeseen 1971–1972. Hän sijoittui yhdeksänneksi Bischofshofenissa 1968 ja 16:nneksi Innsbruckissa 1964.

Myös hänen veljensä Mihály Gellér on olympiatason mäkihyppääjä.

## Lähteet
Yksin kaikkia vastaan

**Yksin kaikkia vastaan** (*The Power of One*) on vuonna 1992 ensi-iltansa saanut draamaelokuva, joka perustuu Bryce Courtenayn samannimiseen romaaniin. Elokuvan pääosia esittävät Stephen Dorff, Armin Mueller-Stahl, John Gielgud, Morgan Freeman, Daniel Craig, Fay Masterson ja Clive Russell. Elokuvan on ohjannut John G. Avildsen. Elokuva voitti Political Film Society -palkinnon vuonna 1993.

1930-luvun Etelä-Afrikkaan sijoittuvassa tarinassa brittipoika varttuu imperiumin kasvatista rotujen tasa-arvon kannattajaksi.

## Arvioita
*[[Video-opas|Video-oppaassa]]* vuodelta 1994 Olavi Similä kirjoittaa elokuvan hyödyntävän kliseisiä aineksiaan esimerkillisen jäntevästi ja toimivasti. Hän antaa visuaalisesti upeana ja ajatuksia herättävänä pitämälleen draamalle neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* taas sanoo hyvien näyttelijöiden menevän hukkaan tässä saarnaavassa ja stereotyyppisessä tuotoksessa. Se antaa elokuvalle kaksi tähteä neljästä.

## Lähteet
Stratfor

**Strategic Forecasting, Inc.**, yleisesti tunnettu lyhenteellä **STRATFOR**, on yksityinen, yhdysvaltalainen tiedusteluyhtiö. Yhtiötä on kutsuttu myös nimellä *"The Shadow CIA"* - Varjo-CIA.

Stratforin perusti George Friedman 1996 Austinissa Texasissa. 

Stratfor tuottaa asiakkailleen tausta-aineistoa turvallisuuden arviointiin. Yhtiö julkaisee lisäksi uutiskirjeitä ja -videoita, jotka on tarkoitettu suurelle yleisölle. Stratfor on poliittisesti ja ideologisesti sitoutumaton.

## 2011 verkkohyökkäys
Joulukuussa 2011 yhtiön verkkosivut joutuivat laajasti uutisoidun hyökkäyksen kohteeksi, jossa sivuilta varastettiin sekä asiakas- että luottokorttitietoja.

## Lähteet

## Aiheesta muualla
* Stratforin kotisivut
Scott Harrington

**Scott Harrington** (s. 10. maaliskuuta 1993 Kingston, Ontario, Kanada) on kanadalainen jääkiekkoilija, pelipaikaltaan puolustaja. Hän edustaa AHL-joukkue Springfield Thunderbirdsia.

Harrington on Pittsburgh Penguinsin toisen kierroksen varaus vuoden .

Helmikuussa 2023 Sharks kauppasi Harringtonin, Timo Meierin, Santeri Hatakan, Timur Ibragimovin, Zachary Emondin ja viidennen kierroksen varausvuoron vuoden 2024 varaustilaisuudessa New Jersey Devilsiin vaihdossa Fabian Zetterlundiin, Andreas Johnsoniin, Shakir Mukhamadulliniin, Nikita Okhotjukiin, ensimmäisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2024 varaustilaisuudessa ja seitsemännen kierroksen varausvuoroon vuoden 2024 varaustilaisuudessa.

Siirron jälkeen Devils asetti hänet waiwers-listalle josta Anaheim Ducks poimi hänet joukkueeseensa.

## Lähteet
*
*

### Viitteet
Ryan Murray

**Ryan Murray** (s. 27. syyskuuta 1993 White City, Saskatchewan) on kanadalainen jääkiekkoilija, pelipaikaltaan puolustaja. Hän pelaa NHL-seura Edmonton Oilersissa. Columbus Blue Jackets varasi hänet  toisena pelaajana vuonna . Columbus nosti Murrayn pelaajakokoonpanoonsa kaudella 2013–2014. Hän teki NHL-uransa ensimmäisen maalin Toronto Maple Leafsia vastaan 25. lokakuuta 2013. Murray pelasi juniorivuosinaan WHL-joukkue Everett Silvertipsissa. 

Murray sai alavartalovamman (polvi) 3. maaliskuuta 2014 ottelussa Toronto Maple Leafsia vastaan. Hän joutui jättämään ensimmäisen erän kesken, eikä palannut otteluun. Tulokaskaudellaan Murray teki 66:ssa ottelussa 4 maalia ja syötti 17, yhteensä 21 pistettä.

Lokakuussa 2020 Blue Jackets kauppasi Murrayn New Jersey Devilsiin vaihdossa viidennen kierroksen varausvuoroon .

Heinäkuussa 2021 Murray teki vapaana agenttina yksivuotisen sopimuksen Colorado Avalanchen kanssa. 

Syyskuussa 2022 Murray teki vapaana agenttina Edmonton Oilersin kanssa yksivuotisen ja 750 000 dollarin arvoisen sopimuksen.

Murray oli voittamassa maailmanmestaruutta Kanadan maajoukkueessa MM-kilpailuissa 2016.

## Tilastot

## Lähteet
*
*

### Viitteet
Mark Pysyk

**Mark Pysyk** (s. 11. tammikuuta 1992 Sherwood Park, Alberta, Kanada) on kanadalainen jääkiekkoilija, pelipaikaltaan puolustaja. Hän edustaa Tsekin extraliga joukkuetta HC Sparta Praha

## Ura
Pysyk pelasi vuodet 2008–2012 WHL-seura Edmonton Oil Kingsissa. Kaksi viimeistä kautta hän toimi myös joukkueen kapteenina. Kaudeksi 2012–2013 Pysyk siirtyi NHL-seura Buffalo Sabresin organisaatioon. Hän aloitti kauden AHL-seura Rochester Americansissa, mutta maaliskuussa 2013 hänet nostettiin loppukauden ajaksi NHL:ään. Pysyk pelasi vuosina 2013–2022 NHL:ssä 521 runkosarjaottelua.

Syyskuussa 2024 Pysyk siirtyi koesopimuksella Anaheim Ducksiin, mutta lokakuussa hänet vapautettiin. Marraskuussa 2024 Pysyk siirtyi loppukauden 2024–2025 sopimuksella SM-liigajoukkue SaiPaan. Pysyk teki liigauransa avausmaalin 18.joulukuuta 2024 vieraissa Pelicansia vastaan.

Toukokuussa 2025 Pysyk siirtyi 2025-2026 kauden sopimuksella Tsekin extraliga joukkue HC Sparta Prahaan. 

## Lähteet
*
*

### Viitteet
Pekka Ikäheimo

**Pekka Ikäheimo** eli *Ikä-Pekka* (10. maaliskuuta 1899 Pielavesi – 10. elokuuta 1991 Utajärvi) oli suomalainen agrologi, asutusneuvoja ja omakustannekirjailija.

Torppariperheeseen syntynyt Ikäheimo kävi Peltosalmen maamieskoulun ja sen jälkeen Kurkijoen maanviljelysopiston valmistuen agrologiksi 1927.

Ikäheimo toimi Viipurin läänin Pyhäjärvellä maanviljelijänä ja Viipurin läänin maanviljelysseuran neuvojana vuoteen 1939 saakka. Sotavuosina hän oli asutusneuvojana ja maatalousneuvojana Pihtiputaalla ja sitten sotilashallinto-osaston maatalousjohtajana ja työvoimapäällikkönä Viipurin läänissä.

Sodan päätyttyä Ikäheimo muutti 1944 Utajärvelle Oulun läänin Talousseuran osapalkkaiseksi asutusneuvojaksi ja hän osti seuraavana vuonna Utajärveltä rappiotilan jonka hän kunnosti viljellen tilaa eläkepäiviinsä saakka.

Ikäheimo harrasti runojen kirjoittamista sekä runonlausuntaa ja hän kirjoitti myös kronikoita erilaisiin juhlatilaisuuksiin. Jäätyään eläkkeelle hän alkoi julkaista usein uskonnollis-filosofisia omakustannekirjoja joita hän sitten itse kiersi myymässä. 

## Teoksia
* *Vakavaa hymyä*. Tekijä, Utajärvi 1972
* *Meitä viijään* ; kirj. Ikä-Pekka. Tekijä, Oulu 1973
* *Palapeli : runoa, proosaa ja ajatelmia uskon ja elämän palapelistä*. Omakustanne, Utajärvi 1974
* *Marimba ja seitsemän perkelettä* : romaani. Tekijä, Utajärvi 1975
* *Pyhät pihlajat pihalla : uskontokriittinen tutkielma*. P. Ikäheimo, Utajärvi 1977
* *Rakastan elämää*. P. Ikäheimo, Utajärvi 1979 
* *Uusi ylösnousemus kristikunnalle : uskonto- ja elämänkatsomuskriittinen tutkielma ja puheenvuoro*. P. Ikäheimo, Utajärvi 1982
* *Väkevä sanoma rauhan puolesta*. P. Ikäheimo, Utajärvi 1982
* *Taistelu totuudesta : taistelu elämästä ja kuolemasta*. P. Ikäheimo, Utajärvi 1988
* *Sinun äänesi : runoja ja kronikoita kaikenlaisiin tilaisuuksiin*. P. Ikäheimo, Utajärvi 1984, lisäpainos 1989

## Lähteet
* 
* Kirjastovirman henkilögalleria : Pekka Ikäheimo
Zedd

**Anton Zaslavski** (s. 2. syyskuuta 1989 Saratov, Venäjän SFNT, Neuvostoliitto) eli **Zedd** on saksalais-venäläinen elektronisen tanssimusiikin tuottaja ja DJ. Hän toimii Skrillexin OWSLA levy-yhtiössä.

Zeddin singlelevy Dovregubben oli neljä viikkoa Beatportin electro house -musiikkilistan ensimmäisellä sijalla. Lisäksi hän on tehnyt useita virallisia remix-kappaleita artisteille kuten Lady Gaga ja Skrillex.

Zeddin vanhemmat olivat musikaalisia ja Zedd itse aloitti pianon soittamisen jo neljävuotiaana. Myöhemmin hän ryhtyi soittamaan rock-yhtyeessä rumpuja ennen siirtymistään elektroniseen musiikkiin. Vuonna 2009 Zedd voitti kaksi Beatportin remix-kilpailua, *Armand Van Helden / Strictly Rhythm Remix Contest* ja *Fatboy Slim / Skint Remix Contest*, joiden ansiosta hän sai oikeudet julkaista useita virallisia remix-kappaleita tunnetuille artisteille.

## Diskografia
### Studioalbumit

### EP-levyt

### Singlet

### Muut kappaleet

### Remixit
* Moussa Clarke & Fisher - "Love Key 2010" (Zedd Mix Radio Edit) (2010)
* Moussa Clarke & Fisher - "Love Key 2010" (Zedd Mix) (2010)
* Armand van Helden - "Witch Doktor" (Zedd Remix) (2010)
* B.o.B feat. Bruno Mars - "Nothin' On You" (Zedd Remix) (2010)
* SL Curtiz & Radio Jack - "Kid Yourself" (Zedd Remix) (2010)
* Arbre Blass - "No Regrets" (SL Curtiz & Zedd Remix) (2010)
* Lucky Date - "Ho's & Disco's" (Zedd Remix) (2010)
* Erick Decks - "Nasty" (Zedd Dub Remix) (2010)
* Erick Decks - "Nasty" (Zedd Vocal Remix) (2010)
* FLX - "I Feel Untouched" (Zedd's Bigroom Remix) (2010)
* Frowin Von Boyen - "Speedy P" (Zedd Remix) (2010)
* Fatboy Slim - "Weapon Of Choice" (Zedd Remix) (2010)
* Dan Thomas feat. MAB - "This Year" (Zedd Remix) (2010)
* Skrillex feat. Sirah - "WEEKENDS!!!" (Zedd Remix) (2010)
* Periphery - "Icarus Lives!" (Zedd Remix) (2010)
* Skrillex - "Scary Monsters And Nice Sprites" (Zedd Remix) (2010)
* The Black Eyed Peas - "The Time (Dirty Bit)" (Zedd Remix) (2010)
* Wolfgang Gartner - "Latin Fever" (Zedd Remix) (2010)
* David May feat. Max Urban - "Facebook Love" (Zedd Remix) (2010)
* David May feat. Max Urban - "Facebook Love" (Zedd Instrumental Mix) (2010)
* Diddy – Dirty Money feat. Swizz Beatz - "Ass on the Floor" (Zedd Remix) (2011)
* Lady Gaga - "Marry the Night" (Zedd Remix) (2011)
* Lady Gaga - "Born This Way" (Zedd Remix) (2011)
* Swedish House Mafia feat. John Martin - "Save The World" (Zedd Remix) (2011)
* Skrillex & The Doors - "Breakn' a Sweat" (Zedd Remix) (2012)
* Empire of The Sun - "Alive" (Zedd Remix) (2013)
* Zedd feat. Hayley Williams - "Stay The Night" (Zedd & Kevin Drew Remix) (2014)
* MAGIC! - "Rude" (Zedd Remix) (2014)

### Musiikkivideot

### Tuottajana
#### Kappaleet

## Esiintymiset Suomessa
* 16. elokuuta 2013 – Weekend Festival, Helsinki
*15. heinäkuuta 2018 - Ilosaarirock , Joensuu

## Lähteet

## Aiheesta muualla
*kotisivu
Michaël Bournival

**Michaël Bournival** (s. 31. toukokuuta 1992 Shawinigan, Quebec, Kanada) on entinen kanadalainen jääkiekkoilija, pelipaikaltaan keskushyökkääjä. 

Bournival on Colorado Avalanchen kolmannen kierroksen varaus vuodelta . Hänet vaihdettiin saman vuoden marraskuussa Montreal Canadiensiin, vaihdossa puolustaja Ryan O'Byrneen.

Kesäkuussa 2019 Bournival ilmoitti lopettavansa uransa.

## Lähteet
*
*
Brendan Gallagher

**Brendan Gallagher** (s. 6. toukokuuta 1992 Edmonton, Alberta, Kanada) on kanadalainen jääkiekkoilija, pelipaikaltaan laitahyökkääjä. Hän pelaa NHL-joukkue Montreal Canadiensissa.

## Ura
Gallagher pelasi kaudet 2008–2012 WHL-joukkue Vancouver Giantsissa. Kaudeksi 2012–2013 hän siirtyi NHL-joukkue Montreal Canadiensiin, mutta aloitti kauden AHL-joukkue Hamilton Bulldogsissa. Gallagher voitti MM-kultaa Kanadan maajoukkueessa 2016.

Lokakuussa 2020 Gallagher teki Canadiensin kanssa kuusivuotisen ja yhteensä 39 miljoonan dollarin arvoisen sopimuksen. Sopimus astuu voimaan kun Gallagherin edellinen sopimus päättyy kauden 2020-2021 jälkeen.

## Lähteet
*
*

### Viitteet
Freddie Hamilton

**Freddie Hamilton** (s. 1. tammikuuta 1992 Toronto, Ontario, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Calgary Flamesia. San Jose Sharks varasi Hamiltonin vuonna .

Hän pelasi vuosina 2008–2012 OHL-joukkue Niagara IceDogsissa.

## Tilastot

## Lähteet
* 
*
Brampton Battalion

**Brampton Battalion** oli kanadalainen jääkiekkoseura, joka pelasi Ontarion junioriliigan Itäisen konferenssin keskidivisioonassa.
Linda Maria Baros

**Linda Maria Baros** (s. 6. elokuuta 1981) on ranskalainen ja romanialainen runoilija, esseisti ja kääntäjä. Hänen runojaan on käännetty yli 25 kielelle.
Boone Jenner

**Boone Jenner** (s. 15. kesäkuuta 1993 Dorchester, Ontario) on kanadalainen jääkiekkoilija, pelipaikaltaan laitahyökkääjä. Hän pelaa NHL-joukkue Columbus Blue Jacketsissa, joka varasi Jennerin vuonna 2011.

Jenner pelasi neljä kautta (2009–2013) Ontario Hockey Leaguen Oshawa Generals -joukkueessa, jossa hän saavutti 111 maalia ja 135 syöttöä 227:ssä pelatussa ottelussa. Blue Jackets nosti Jennerin joukkueeseen kaudeksi 2013–2014 hyvin menneen harjoituskauden ansiosta. Jenner teki ensimmäisen ja toisen maalinsa NHL:ssä Montreal Canadiensia vastaan 17. lokakuuta 2013. Hän oli koko kauden Blue Jacketsin joukkueessa pelaten 72 peliä, joissa teki 16 maalia ja antoi 13 maaliin johtanutta syöttöä. Jenner löysi kemiaa Nathan Hortonin ja Ryan Johansenin kanssa pelaten pääosin heidän kanssaan samassa ketjussa.

Kaudella 2015–2016 Jenner teki runkosarjassa tehot 30+19=49 ja oli Columbus Blue Jacketsin kolmanneksi paras pistemies. Kevään MM-kilpailuissa hän voitti kultaa Kanadan joukkueessa.

Heinäkuussa 2021 Jenner teki nelivuotisen ja arvoltaan 15 miljoonan dollarin jatkosopimuksen Blue Jacketsin kanssa.

## Tilastot

## Lähteet
*
*
*http://bluejackets.nhl.com/club/player.htm?id=8476432 
### Viitteet
Satapäiväinen keisarikunta

**Satapäiväinen keisarikunta** () eli *Napoleonin sata päivää* oli Ranskan historiassa ajanjakso, jolloin Elban saarelle syrjäytetty Napoléon Bonaparte palasi Ranskan valtaistuimelle noin sadaksi päiväksi 1. maaliskuuta – 22. kesäkuuta 1815 väliseksi ajaksi. Napoleon syrjäytti senaatin valitseman mutta epäsuositun Ludvig XVIII:n ja aloitti valtakunnan jälleenrakentamisen. 

Hän joutui kuitenkin luopumaan vallasta, ja hänet karkotettiin Saint Helenan saarelle kesäkuussa 1815 hävityn Waterloon taistelun jälkeen, sillä britit halusivat Napoleonista eroon.

## Lähteet
Paphiopedilum tranlienianum

***Paphiopedilum tranlienianum*** on vietnamilainen, venuksenkenkiin kuuluva kämmekkälaji.

## Historia
*P. tranlienianumin* kuvasivat Gruss ja Werner vuonna 1998 julkaisussa *Caseiana*. Laji nimettiin sitä ensi kerran Vietnamin ulkopuolelle vieneen Tran Ngo Lienin mukaan.

## Kuvaus
*P. tranlienianum* on pienehkö, usein ryppäittäin kasvava venuksenkenkä. Jopa 18&nbsp;cm pitkiä ja 2&nbsp;cm leveitä lehtiä on kolmesta kuuteen kappaletta. Väritys on päältä kiiltävä vihreä valkoisin reunoin, alta vaaleanvihreä. Kukkavana on 7-15&nbsp;cm pitkä, lyhyen ja tiheän kellanruskean nukan peittämä, ja väriltään kirkkaan vihreä. Kukkavanan kärkeen kehittyy yksi, harvoin kaksi kukkaa. Kukka on 5-6&nbsp;cm leveä ja 5-7&nbsp;cm korkea. Laji kukkii syyskuusta marraskuuhun.

## Elinympäristö ja hoito
*P. tranlienianum* kasvaa puolivarjossa kalkkipitoisten vuorten rinteillä ja kielekkeillä humuksen täyttämissä syvännekohdissa 400-750&nbsp;metrin korkeudella. Lajin luontainen levinneisyysalue sijoittuu Pohjois-Vietnamiin. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva, kesäisin kostea.

## Lähteet
Paphiopedilum spicerianum

***Paphiopedilum spicerianum*** on itäaasialainen venuksenkenkiin kuuluva kämmekkälaji.

## Historia
*P. spicerianumin* kuvasivat Masters ja T. Moore vuonna 1879 julkaisussa *Gardener's Chronicle*. Laji nimettiin sitä ensi kerran Euroopassa kukittaneiden herra ja Lady Spicerin mukaan.

## Kuvaus
*P. spicerianum* on pienehkö venuksenkenkä. 15-30&nbsp;cm pitkiä ja 3-6&nbsp;cm leveitä lehtiä on neljästä viiteen kappaletta. Väritys on päältä kiiltävä tummanvihreä, alta tyvestä violettipilkullinen. Kukkavana on 8-22&nbsp;cm pitkä, lyhyen ja pehmeän nukan harvakseltaan peittämä. Kukkavanan kärkeen kehittyy yksi, harvoin kaksi kukkaa. Kukka on 5-7&nbsp;cm leveä. Laji kukkii toukokuusta kesäkuuhun.

## Elinympäristö ja hoito
*P. spicerianum* kasvaa puolivarjossa kalkkipitoisten kallioniemekkeiden painaumissa jokien lähistöllä 300-1300&nbsp;metrin korkeudella. Lajin luontainen levinneisyysalue sijoittuu itäisimpään Intiaan ja Pohjois-Myanmariin. Alueen lämpötila vaihtelee 13 ja 24 celsiusasteen välillä. Ilmasto on talvisin kuiva, kesäisin kostea.

## Lähteet
Maria Kilpi

**Maria Kilpi** (s. 1979) on suomalainen dramaturgi. Hän on sekä kirjoittanut omia tekstejä että dramatisoinut muiden tekstejä. Hän on ollut myös perustamassa näytelmäkirjailijayhteisö Tekstiä (nyk. Pohjateksti). Kilpi on valmistunut dramaturgiksi Teatterikorkeakoulusta.

Maria Kilven tunnetuin teos on näytelmä *Harmin paikka* (2007). Se hyväksyttiin Berliinin Theatertreffenin Stückemarkt-teatterikatselmukseen, jossa se valittiin katselmuksen parhaaksi näytelmäksi. Näytelmä on tämän jälkeen esitetty Berliinissä Maxim-Gorki-teatterissa, Wienin Burgtheaterissa ja Suomen Kansallisteatterissa.

Kilpi nimitettiin Taideyliopiston Teatterikorkeakouluun dramaturgian lehtoriksi ajalle 1.8.2015 – 31.7.2020.

## Dramatisointeja
*Jorma Ojaharju: *Valkoinen kaupunki*, Vaasan kaupunginteatteri, 2011
*Risto Isomäki: *Sarasvatin hiekkaa*, Espoon kaupunginteatteri, 2012
* *Ei maar ny loppu löhöily*, Turun kaupunginteatteri, Sopukka, 2012

## Lähteet

## Aiheesta muualla
* 
*
Luota minuun (vuoden 1989 elokuva)

**Luota minuun** (engl. *Lean on Me*) on vuonna 1989 kuvattu draamaelokuva, joka perustuu löyhästi Joe Louis Clarkin tarinaan newjerseyläisen Eastside-lukion rehtorina. Elokuvan pääosia esittävät Morgan Freeman, Beverly Todd, Alan North, Robert Guillaume, Ethan Phillips, Lynne Thigpen, Michael Beach, Sandra Reaves-Phillips ja Tony Todd. Elokuvan on ohjannut John G. Avildsen. Elokuva tuotti maailmanlaajuisesti yli 30 miljoonaa dollaria ja voitti kaksi NAACP Image Award -palkintoa.

*[[Video-opas|Video-oppaassa]]* vuodelta 1994 Bello Romano piti Morgan Freemanin roolisuoritusta elokuvan parhaana antina ja antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* 
*